Mes emprim cudesch da pleds

L'Uniun Rumantsch Grischun edescha in cudesch d'uffants cun illustraziuns ed ils pleds dasperas en rumantsch grischun, sursilvan, surmiran e vallader: "Mes emprim cudesch da pleds". L'ediziun cuntegn 60 paginas illustradas cun ina terminologia fundamentala dals divers secturs da la vita da l'uffant. Il cudesch preschenta ils pleds cun purtrets en ina furma che l'uffant po duvrar quest material sco giugarets. EI po emprender pleds, cumbinar, repeter, construir e giugar.
Ils geniturs u las persunas che s'occupan ensemen cun ils uffants cun quest cudesch pon vesair, quant organicamain ch'il rumantsch grischun stat sper ils idioms e crescha ord quels. Ina part dals pleds è en tut ils idioms tuttina sco en rumantsch grischun. In'autra gronda part dals pleds sa distingua dad in idiom a l'auter e dal rumantsch grischun tras ina u paucas letras. Sulettamain fitg paucs pleds èn cumplettamain differents dad in idiom a l'auter ed en rumantsch grischun. L'ediziun vegn a far plaschair ad uffants e geniturs e po remplazzar "Mes emprim dicziunari" che datescha dals onns 60. Il cudesch pon ins cumprar tar la Lia rumantscha per 25 francs.

[Pagina rumantscha]